
Ministru kabineta rīkojums Nr. 309
Rīgā 2025. gada 27. maijā (prot. Nr. 21 33. §)
Par akciju sabiedrības "Augstsprieguma tīkls" vispārējo stratēģisko mērķi
· 1. Pamatojoties uz Publiskas personas kapitāla daļu un kapitālsabiedrību pārvaldības likuma 7. panta trešo daļu, noteikt akciju sabiedrības "Augstsprieguma tīkls" vispārējo stratēģisko mērķi – nodrošināt Latvijas energoapgādes drošumu, sniegt nepārtrauktu, kvalitatīvu un pieejamu energoapgādes pārvades pakalpojumu, kā arī īstenot valstij stratēģiski svarīgo energoapgādes aktīvu ilgtspējīgu pārvaldību un sekmēt to integrāciju Eiropas Savienības iekšējā energoresursu tirgū.
· 2. Atzīt par spēku zaudējušu Ministru kabineta 2018. gada 10. jūlija rīkojumu Nr. 308 "Par akciju sabiedrības "Augstsprieguma tīkls" vispārējo stratēģisko mērķi" (Latvijas Vēstnesis, 2018, 137. nr.).

